През Римските граждански войни след завръщането на Луций Корнелий Сула от Изтока през 83 пр.н.е., той събира отново самнитска войска, която се включва в боевете на страната на популарите през Втората гражданска война на Сула. С луканския генерал Луций Лампоний той се опитва безуспешно да помогне на обсадения в Пренест Гай Марий Младши и бърза след това към Рим, като се надява да изпревари Сула и да го превземе. На 1 ноември 82 пр.н.е. той губи Битката при Колинската врата. Умиращт Понтий попада в ръцете на римляните, които показват неговата отсечена глава на обсадените в Пренест. Понтий Телезин е смятан за един от най-големите противници на Рим между италиките.